ΠΕΡΙΕΧΟΜΕΝΑ
ΑΠΟΦΑΣΕΙΣ
1 Αποδοχή δωρεάς εκτιμώμενης αξίας δέκα χιλιά-
δων ευρώ (10.000,00€) πλέον Φ.Π.Α., του Οργα-νισμού Κεντρικών Αγορών και Αλιείας προς την Ελληνική Αστυνομία.
2 Τροποποίηση της υπό στοιχεία ΥΠΕΝ/ΔΑΠΕΕΚ/ 
15084/382/19.02.2019 υπουργικής απόφασης «Εγκατάσταση σταθμών παραγωγής από αυτο-παραγωγούς με εφαρμογή ενεργειακού συμψηφι-σμού ή εικονικού ενεργειακού συμψηφισμού σύμ-φωνα με το άρθρο 14Α του ν.  3468/2006, όπως ισχύει, και από Ενεργειακές Κοινότητες με εφαρ-μογή εικονικού ενεργειακού συμψηφισμού σύμ-φωνα με το άρθρο 11 του ν. 4513/2018» (Β’ 759).
3 Διάθεση ενός κατασχεμένου οχήματος στο Λιμε-
νικό Σώμα - Ελληνική Ακτοφυλακή για κάλυψη αναγκών του.
ΔΙΟΡΘΩΣΕΙΣ ΣΦΑΛΜΑΤΩΝ
4 Διόρθωση σφάλματος στην υπ’  αρ. 20050/ 
11.6.2021 απόφαση του Δημάρχου Καλαμαριάς που δημοσιεύθηκε στην Εφημερίδα της Κυβερ-νήσεως (Β’ 2731).
 ΑΠΟΦΑΣΕΙΣ
(1)
   Αποδοχή δωρεάς εκτιμώμενης αξίας δέκα χιλιά-
δων ευρώ (10.000,00€) πλέον Φ.Π.Α., του Οργα-
νισμού Κεντρικών Αγορών και Αλιείας προς την Ελληνική Αστυνομία.   
 Με την υπό στοιχεία 9007/11/916-Β/16.07.2021 από-
φαση του Διευθυντή Υποστήριξης του Αρχηγείου της 
Ελληνικής Αστυνομίας, που εκδόθηκε σύμφωνα με την 
παρ. 1 του άρθρου 3 του ν. 4182/2013 (Α’ 185), κατ’ εφαρ-
μογή και των άρθρων 496, 498 και 499 Α.Κ., γίνεται απο-
δεκτή η δωρεά του Οργανισμού Κεντρικών Αγορών και 
Αλιείας προς την Ελληνική Αστυνομία και συγκεκριμένα 
προς τη Διεύθυνση Άμεσης Δράσης Αττικής, εκτιμώμε-
νης αξίας δέκα χιλιάδων ευρώ (10.000,00€) πλέον Φ.Π.Α., που αφορά, εκατό πενήντα έξι (156) τεμάχια ελαστικά 
επίσωτρα για την κάλυψη των υπηρεσιακών αναγκών 
της Διεύθυνσης Άμεσης Δράσης Αττικής. 
 Ο Διευθυντής
ΔΗΜΗΤΡΙΟΣ ΤΣΑΜΠΗΡΑΣ   
I
   Αριθμ. ΥΠΕΝ/ΔΑΠΕΕΚ/74999/3024 (2)
Τροποποίηση της υπό στοιχεία ΥΠΕΝ/ΔΑΠΕΕΚ/ 
15084/382/19.02.2019 υπουργικής απόφασης 
«Εγκατάσταση σταθμών παραγωγής από αυτο-
παραγωγούς με εφαρμογή ενεργειακού συμψη-
φισμού ή εικονικού ενεργειακού συμψηφισμού 
σύμφωνα με το άρθρο 14Α του ν. 3468/2006, 
όπως ισχύει, και από Ενεργειακές Κοινότητες 
με εφαρμογή εικονικού ενεργειακού συμψηφι-
σμού σύμφωνα με το άρθρο 11 του ν. 4513/2018» 
(Β’ 759). 
 Ο ΥΠΟΥΡΓΟΣ
ΠΕΡΙΒΑΛΛΟΝΤΟΣ KAI ΕΝΕΡΓΕΙΑΣ 
 Έχοντας υπόψη:
1. Τον ν. 3468/2006 «Παραγωγή Ηλεκτρικής Ενέργειας 
από Ανανεώσιμες Πηγές Ενέργειας και Συμπαραγωγή 
Ηλεκτρισμού και Θερμότητας Υψηλής Απόδοσης και λοι-
πές διατάξεις» (Α’ 129) και ιδίως την παρ. 1 του άρθρου 
14Α αυτού, όπως τροποποιήθηκε με το άρθρο 162 του ν. 4759/2020 (Α’ 245).
2. Τον ν. 4759/2020 «Εκσυγχρονισμός της Χωροταξι-
κής και Πολεοδομικής Νομοθεσίας και άλλες διατάξεις» 
(Α’ 245).
3. Τον ν. 4685/2020 «Εκσυγχρονισμός περιβαλλοντικής 
νομοθεσίας, ενσωμάτωση στην ελληνική νομοθεσία των 
υπ’ αρ. Οδηγιών 2018/844 και 2019/692 του Ευρωπαϊκού 
Κοινοβουλίου και του Συμβουλίου και λοιπές διατάξεις».
(Α’ 92).
4. Τον ν. 4513/2018 «Ενεργειακές Κοινότητες και άλλες 
διατάξεις» (Α’ 9) και ιδίως την παρ. 10 του άρθρου 11 και το άρθρο 12 αυτού.
5. Τον ν. 4414/2016 «Νέο καθεστώς στήριξης των σταθ-
μών παραγωγής ηλεκτρικής ενέργειας από Ανανεώσιμες ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ  ∆ΗΜΟΚΡΑΤΙΑΣE
30 Αυγούστου 2021 ΤΕΥΧΟΣ  ΔΕΥΤΕΡΟ Αρ. Φύλλου  397153645
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 53646 Τεύχος B’ 3971/30.08.2021
Πηγές Ενέργειας και Συμπαραγωγή Ηλεκτρισμού και 
Θερμότητας Υψηλ ής Απόδοσης-…» (Α’ 149).
6. Τον ν. 4001/2011 «Για τη λειτουργία Ενεργειακών 
Αγορών Ηλεκτρισμού και Φυσικού Αερίου για Έρευνα, 
Παραγωγή και δίκτυα μεταφοράς Υδρογονανθράκων 
και άλλες ρυθμίσεις» (Α’ 179).
7. Τον ν. 4622/2019 «Επιτελικό Κράτος: Οργάνωση, λει-
τουργία και διαφάνεια της Κυβέρνησης, των κυβερνητι-
κών οργάνων και της Κεντρικής Δημόσιας Διοίκησης» 
(Α’ 133).
8. Την Ευρωπαϊκή Οδηγία (ΕΕ) 2018/2001 ΤΟΥ ΕΥΡΩ-
ΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 11ης 
Δεκεμβρίου 2018 για την προώθηση της χρήσης ενέρ-γειας από ανανεώσιμες πηγές.
9. Την υπό στοιχεία ΥΠΕΝ/ΔΑΠΕΕΚ/15084/382/ 
19.02.2019 υπουργική απόφαση «Εγκατάσταση σταθμών 
παραγωγής από αυτοπαραγωγούς με εφαρμογή ενερ-
γειακού συμψηφισμού ή εικονικού ενεργειακού συμψη-
φισμού σύμφωνα με το άρθρου 14Α του ν. 3468/2006, όπως ισχύει, και από Ενεργειακές Κοινότητες με εφαρ-
μογή εικονικού ενεργειακού συμψηφισμού σύμφωνα με 
το άρθρο 11 του ν. 4513/2018», (Β’ 759).
10. Την υπό στοιχεία ΑΠΕΗΛ/Α/Φ1/οικ.175067/ 
19.04.2017 υπουργική απόφαση «Εγκατάσταση φωτο-
βολταϊκών σταθμών από αυτοπαραγωγούς με εφαρ-
μογή ενεργειακού συμψηφισμού ή εικονικού ενεργει-
ακού συμψηφισμού σύμφωνα με το άρθρο 14Α του 
ν. 3468/2006, όπως ισχύει» (Β’ 1547).
11. Tην υπό στοιχεία ΑΠΕΗΛ/Α/Φ1/οικ.24461/ 
30.12.2014 υπουργική απόφαση «Εγκατάσταση μονά-
δων ΑΠΕ από αυτοπαραγωγούς με συμψηφισμό ενέρ-
γειας κατ’ εφαρμογή του άρθρου 14Α του ν. 3468/2006» 
(Β’ 3583).
12. Τον Κώδικα Προμήθειας Ηλεκτρικής Ενέργειας σε 
Πελάτες (Β’ 832/2013).
13. Tον Κώδικα Διαχείρισης του Ελληνικού Δικτύου 
Διανομής Ηλεκτρικής Ενέργειας, που εγκρίθηκε με την 
υπ’ αρ. 410/2016 απόφαση της ΡΑΕ (Β’ 4081).
14. Τον Κώδικα Διαχείρισης Ηλεκτρικών Συστημάτων 
Μη Διασυνδεδεμένων Νησιών, όπως εγκρίθηκε με την υπ’ αρ. 39/2014 απόφαση της ΡΑΕ (Β’ 304).
15. Τη γνωμοδότηση της ΡΑΕ υπ’  αρ. 7/2021, η 
οποία διαβιβάστηκε στο ΥΠΕΝ με το υπό στοιχεία 
Ο-88473/02.07.2021 έγγραφο της Αρχής.
16. Το π.δ. 2/2021 «Διορισμός Υπουργών, Αναπληρω-
τών Υπουργών και Υφυπουργών» (Α’ 2).
17. Το π.δ. 132/2017 «Οργανισμός Υπουργείου Περι-
βάλλοντος και Ενέργειας» (Α’ 160).
18. Το π.δ. 70/2015 «Ανασύσταση των Υπουργείων Πο-
λιτισμού και Αθλητισμού, Υποδομών, Μεταφορών και Δι-
κτύων, Αγροτικής Ανάπτυξης και Τροφίμων. Ανασύσταση 
του Υπουργείου Ναυτιλίας και Αιγαίου και μετονομασία του σε Υπουργείο Ναυτιλίας και Νησιωτικής Πολιτικής. 
Μετονομασία του Υπουργείου Πολιτισμού, Παιδείας και 
Θρησκευμάτων σε Υπουργείο Παιδείας, Έρευνας και 
Θρησκευμάτων, του Υπουργείου Οικονομίας, Υποδο-
μών, Ναυτιλίας και Τουρισμού σε Υπουργείο Οικονομίας, 
Ανάπτυξης και Τουρισμού και του Υπουργείου Παραγω-
γικής Ανασυγκρότησης, Περιβάλλοντος και Ενέργειας σε Υπουργείο Περιβάλλοντος και Ενέργειας. Μεταφορά 
Γενικής Γ ραμματείας Βιομηχανίας στο Υπουργείο Οικο-νομίας, Ανάπτυξης και Τουρισμού» (Α’ 114).
19. Την υπ’ αρ. Οικ.9/7.7.2021 εισήγηση του Προϊστα-
μένου της Γενικής Διεύθυνσης Οικονομικών Υπηρεσιών 
του ΥΠΕΝ.
20. Το γεγονός ότι από τις διατάξεις αυτής της από-
φασης δεν προκαλείται δαπάνη σε βάρος του κρατικού προϋπολογισμού, αποφασίζουμε:
Την τροποποίηση της υπό στοιχεία ΥΠΕΝ/ΔΑΠΕΕΚ/ 
15084/382/19.02.2019 υπουργικής απόφασης «Εγκα-
τάσταση σταθμών παραγωγής από αυτοπαραγωγούς 
με εφαρμογή ενεργειακού συμψηφισμού ή εικονικού 
ενεργειακού συμψηφισμού σύμφωνα με το άρθρο 14Α 
του ν.  3468/2006, όπως ισχύει, και από Ενεργειακές 
Κοινότητες με εφαρμογή εικονικού ενεργειακού συμ-
ψηφισμού σύμφωνα με το άρθρο 11 του ν. 4513/2018» (Β’ 759), στα εξής σημεία:
Άρθρο 1
Στο τέλος του άρθρου 1 προστίθεται εδάφιο σε νέα 
εσωτερική παρ. ως εξής:
«Η παρούσα αφορά σε σταθμούς που συνδέονται στο 
Δίκτυο.»
Άρθρο 2
1. Μετά την παρ. 4 του άρθρου 3 προστίθεται παρ. 4α 
ως εξής:
«4α. Ειδικότερα για συμβάσεις συμψηφισμού που 
έχουν συναφθεί δυνάμει της τις διατάξεις της υπουργικής 
απόφασης αριθμ. ΑΠΕΗΛ/Α/Φ1/οικ.24461/30.12.2014 
(Β’ 3583), δύναται κατόπιν ενημέρωσης του Αυτοπα-
ραγωγού από τον οικείο προμηθευτή και χωρίς τρο-
ποποίηση της σχετικής σύμβασης, η μεταφορά τυχόν 
πλεονάζουσας ενέργειας από παρελθούσες περιόδους 
καταμέτρησης συνεχίζεται μέχρι τον πρώτο εκκαθα-
ριστικό λογαριασμό που εκδίδεται με την παρέλευση 
τριετίας από την ενεργοποίηση της σύνδεσης του σταθ-
μού παραγωγής και η διαδικασία επαναλαμβάνεται ανά 
τριετία μέχρι τη λύση ή τη λήξη της Σύμβασης Συμψη-
φισμού. Ο αυτοπαραγωγός έχει δικαίωμα να αρνηθεί 
την αλλαγή στον τρόπο εκκαθάρισης κατά ανωτέρω 
εντός ενός μηνός από την ενημέρωση από τον οικείο 
προμηθευτή.
2. Η παρ. 9 του άρθρου 3 διαγράφεται.
Άρθρο 3
1. Στο τέλος της περ. β) της παρ. 1 προστίθεται εδάφιο 
ως εξής:
«Επίσης δικαίωμα ένταξης έχουν οι Παραχωρησιούχοι 
αυτοκινητοδρόμων με Σύμβαση Παραχώρησης που έχει 
κυρωθεί με νόμο».
2. H παρ. 1 του άρθρου 4 τροποποιείται ως εξής:
«1. Στο Διασυνδεδεμένο Σύστημα και στο διασυνδεδε-
μένο δίκτυο και στη νήσο Κρήτη, ισχύουν τα εξής:
α. Στην περίπτωση του ενεργειακού συμψηφισμού, η 
ισχύς κάθε σταθμού παραγωγής που εγκαθίσταται στο 
πλαίσιο της παρούσας μπορεί να ανέρχεται μέχρι και 
το εκατό τοις εκατό (100%) της συμφωνημένης ισχύος 
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 53647 Τεύχος B’ 3971/30.08.2021
κατανάλωσης (Ισχύς σταθμού παραγωγής (kW) ≤ Συμ-
φωνημένη Ισχύ Κατανάλωσης (kVA)).
β. Στην περίπτωση του εικονικού ενεργειακού συμψη-
φισμού, η ισχύς κάθε σταθμού παραγωγής που εγκαθί-
σταται στο πλαίσιο της παρούσας μπορεί να ανέρχεται 
μέχρι και το εκατό τοις εκατό (100%) του αθροίσματος 
της συμφωνημένης ισχύος του συνόλου των συμψηφι-
ζόμενων καταναλώσεων (Ισχύς σταθμού παραγωγής 
(kW) ≤ Άθροισμα Συμφωνημένης Ισχύος Καταναλώσεων 
(kVA).
γ. Σε κάθε περίπτωση, η ισχύς ενός σταθμού παραγω-
γής που θα εγκατασταθεί στο πλαίσιο της παρούσας, στο 
διασυνδεδεμένο δίκτυο, δεν μπορεί να υπερβαίνει το 
ανώτατο όριο των 3 MW, της παρ. 1 του άρθρου 14Α του 
ν. 3468/2006, όπως ισχύει. Ειδικά για σταθμούς παραγω-
γής μικρών ανεμογεννητριών ή σταθμούς παραγωγής 
δύο (2) τεχνολογιών εκ των οποίων η μία (1) είναι οι μι-
κρές ανεμογεννήτριες, η συνολική εγκατεστημένη ισχύς 
των μικρών ανεμογεννητριών δεν μπορεί να υπερβαίνει 
το ανώτατο όριο των 60 kW. Η ισχύς των σταθμών παρα-
γωγής που θα εγκατασταθούν στο πλαίσιο της παρούσας 
στο διασυνδεδεμένο δίκτυο, θα προσμετράται στο εκά-στοτε ισχύον περιθώριο ισχύος του δικτύου διανομής».
3. Η παρ. 2 του άρθρου 4 τροποποιείται ως εξής:
«2. Στο δίκτυο των Μη Διασυνδεδεμένων Νησιών, 
ισχύουν τα εξής:
α. Στην περίπτωση του ενεργειακού συμψηφισμού στα Μη Διασυνδεδεμένα Νησιά, η ισχύς κάθε σταθμού 
παραγωγής που εγκαθίσταται στο πλαίσιο της παρούσας 
μπορεί να ανέρχεται μέχρι και το εκατό τοις εκατό (100%) 
της συμφωνημένης ισχύος κατανάλωσης (Ισχύς σταθμού 
παραγωγής (kW) ≤ Συμφωνημένη Ισχύ Κατανάλωσης 
(kVA)).
β. Στην περίπτωση του εικονικού ενεργειακού συμψη-
φισμού, στα Μη Διασυνδεδεμένα Νησιά, η ισχύς κάθε 
σταθμού παραγωγής που εγκαθίσταται στο πλαίσιο της παρούσας μπορεί μέχρι και το εκατό τοις εκατό (100%) του αθροίσματος της συμφωνημένης ισχύος του συνό-
λου των καταναλώσεων (Ισχύς σταθμού παραγωγής (kW) 
≤ Άθροισμα Συμφωνημένης Ισχύος των Συμψηφιζόμε-νων Καταναλώσεων (kVA)).
γ. Σε κάθε περίπτωση, η ισχύς των σταθμών παρα-
γωγής που εγκαθίστανται στο πλαίσιο της παρούσας 
σε κάθε ηλεκτρικό σύστημα των Μη Διασυνδεδεμένων 
Νησιών, θα προσμετράται στο εκάστοτε ισχύον περι-
θώριο ισχύος ανά τεχνολογία σταθμών παραγωγής του 
συστήματος αυτού, σύμφωνα με τις σχετικές αποφάσεις 
της ΡΑΕ. Ειδικά για τους σταθμούς ΑΠΕ που συνδυάζουν 
δύο τεχνολογίες, θα πρέπει να υπάρχει επαρκές διαθέσι-
μο περιθώριο και για τις δύο τεχνολογίες.
Η ισχύς ενός σταθμού παραγωγής που θα εγκαταστα-
θεί στο πλαίσιο της παρούσας στα Μη Διασυνδεδεμένα 
Νησιά δεν μπορεί να υπερβαίνει τα κάτωθι ανώτατα όρια 
ανά αυτόνομο νησιωτικό σύστημα:
Ανώτατα όρια ισχύος (kW) σταθμών παραγωγής που εγκαθίστανται στο πλαίσιο της παρούσας στα Μη Διασυνδεδεμένα 
Νησιά ανά αυτόνομο νησιωτικό σύστημα
Αυτόνομο
Νησιωτικό ΣύστημαΣταθμοί που
εγκαθίστανται
από Ε. Κοιν. Σταθμοί που εγκαθίστανται από
νομικά πρόσωπα δημοσίου ή ιδιωτικού δικαίου,
που επιδιώκουν κοινωφελείς ή
άλλους δημόσιου ενδιαφέροντος σκοπούς 
γενικής ή τοπικής εμβέλειαςΛοιποί σταθμοί
Ρόδος (Σύμπλεγμα) 1000 500 100
Κως (Σύμπλεγμα) 300 100 50Λέσβος (Σύμπλεγμα) 300 100 50Θήρα (Σύμπλεγμα) 200 100 50Χίος (Σύμπλεγμα) 200 100 50Σάμος (Σύμπλεγμα) 200 100 50
Λοιπά Συστήματα 100 100 20
Ειδικά για σταθμούς παραγωγής μικρών ανεμογεννητριών ή σταθμούς παραγωγής 2 τεχνολογιών που περιλαμ-
βάνουν μικρές ανεμογεννήτριες, η συνολική εγκατεστημένη ισχύς των μικρών ανεμογεννητριών δεν μπορεί να 
υπερβαίνει το ανώτατο όριο των 60 kW.».
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 53648 Τεύχος B’ 3971/30.08.2021
4. Στο τέλος του άρθρου 4, προστίθεται νέα παρ. 3, 
ως εξής:
«3. Κατά παρέκκλιση των ανωτέρω, ειδικά για φωτο-
βολταϊκούς σταθμούς, σταθμούς μικρών ανεμογεννη-
τριών, σταθμούς βιοαερίου, σταθμούς βιομάζας/βιο-
ρευστών, σταθμούς ΣΗΘΥΑ, μικρούς υδροηλεκτρικούς 
σταθμούς και συστήματα αποθήκευσης ηλεκτρικής 
ενέργειας του νομικού προσώπου του κράτους ή νο-
μικών προσώπων δημοσίου ή ιδιωτικού δικαίου που 
επιδιώκουν σκοπούς δημοσίου ενδιαφέροντος, γενικής 
ή τοπικής εμβέλειας, οι οποίοι εγκαθίστανται στο Δια-συνδεδεμένο Σύστημα ή στη νήσο Κρήτη επιτρέπεται 
η εγκατάστασή τους με εφαρμογή ενεργειακού συμ-
ψηφισμού, με μέγιστη ισχύ παραγωγής των ανωτέρω 
σταθμών ίση με το εκατό τοις εκατό (100%) της συμ-
φωνημένης ισχύος κατανάλωσης.
Ειδικά για σταθμούς παραγωγής μικρών ανεμογεννη-
τριών ή σταθμούς παραγωγής 2 τεχνολογιών που περι-
λαμβάνουν μικρές ανεμογεννήτριες, η συνολική εγκατε-
στημένη ισχύς των μικρών ανεμογεννητριών δεν μπορεί 
να υπερβαίνει το ανώτατο όριο των 60 kW.».
Άρθρο 4
Στο τέλος του άρθρου 8 προστίθεται νέα παρ. 4, ως 
εξής:
«4. Κατά παρέκκλιση των ανωτέρω, ειδικά για σταθ-
μούς ΑΠΕ και ΣΗΘΥΑ και συστήματα αποθήκευσης 
ηλεκτρικής ενέργειας του νομικού προσώπου του κρά-
τους ή νομικών προσώπων δημοσίου ή ιδιωτικού δικαί-ου που επιδιώκουν σκοπούς δημοσίου ενδιαφέροντος, 
γενικής ή τοπικής εμβέλειας, οι οποίοι εγκαθίστανται στο 
Διασυνδεδεμένο Σύστημα ή στη νήσο Κρήτη, επιτρέπε-ται η εγκατάστασή συστήματος αποθήκευσης, με μέγι-
στη ονομαστική ισχύ του μετατροπέα του συστήματος αποθήκευσης (σε kVA) ίση με την ονομαστική ισχύ του σταθμού παραγωγής (σε kW).»
Άρθρο 5
Στο τέλος του άρθρου 9 προστίθεται νέα παρ. 2 και το 
άρθρο 9 διαμορφώνεται ως εξής:
«Άρθρο 9
Κατάτμηση
1. Για εφαρμογή εικονικού ενεργειακού συμψηφισμού, 
επιτρέπεται η εγκατάσταση ενός σταθμού παραγωγής, ανά αυτοτελές ακίνητο. Ως αυτοτελή ακίνητα θεωρού-
νται τα γήπεδα για τα οποία προσκομίζεται χωριστός 
τίτλος ιδιοκτησίας ή αναφέρονται ως τέτοια στον ίδιο 
τίτλο και δεν έχουν προέλθει από κατάτμηση μέσω μί-
σθωσης ή πώλησης επιμέρους τμημάτων του μετά τη 
θέση σε ισχύ του ν. 4513/2018.
2. Η παρ. 1 του παρόντος άρθρου δεν έχει εφαρμο-
γή για τους σταθμούς που εγκαθίστανται από νομικά 
πρόσωπα δημοσίου ή ιδιωτικού δικαίου, και οι οποίοι 
επιδιώκουν κοινωφελείς ή άλλους σκοπούς δημόσιου εν-
διαφέροντος, γενικής ή τοπικής εμβέλειας, για Γενικούς Οργανισμούς Εγγείων Βελτιώσεων (ΓΟΕΒ), για Τοπικούς 
Οργανισμούς Εγγείων Βελτιώσεων (ΤΟΕΒ) καθώς και 
για τους σταθμούς που εγκαθίστανται από Ενεργειακές Κοινότητες στο πλαίσιο εικονικού ενεργειακού συμψη-
φισμού από Ε.Κοιν.»
Άρθρο 6
1. Η παρ. 3 του άρθρου 13 τροποποιείται ως εξής:
«3. Μετά την υποβολή της αίτησης και των στοιχείων 
της παρ. 2, με την επιφύλαξη των σταθμών του άρθρου 13Α της παρούσης, ο αρμόδιος Διαχειριστής του δικτύ-
ου, εξετάζει το αίτημα και προβαίνει εντός του επόμενου 
μήνα που έπεται της υποβολής αίτησης, για αιτήματα 
που αφορούν ενεργειακό συμψηφισμό, ή εντός των 
επόμενων δύο (2) μηνών που έπονται της υποβολής της 
αίτησης, για αιτήματα που αφορούν εικονικό ενεργειακό 
συμψηφισμό, σε διατύπωση Προσφοράς Σύνδεσης προς 
τον ενδιαφερόμενο που περιλαμβάνει την περιγραφή 
και τη δαπάνη των έργων σύνδεσης, η οποία ισχύει για δύο (2) μήνες από την ημερομηνία χορήγησης της, και 
την οποία ο ενδιαφερόμενος οφείλει να αποδεχθεί εντός 
του συγκεκριμένου χρονικού διαστήματος, άλλως παύει 
να ισχύει.»
2. Μετά την παρ. 3 του άρθρου 13 προστίθενται νέες 
παρ. 3α και 3β ως εξής:
«3α. Η Προσφορά Σύνδεσης δύναται να περιλαμβάνει 
ειδικό όρο, ώστε ο εν λόγω σταθμός να μην εγχέει ενέρ-γεια προς το Δίκτυο, εφόσον μόνο με αυτόν τον τρόπο είναι δυνατή η χορήγηση Προσφοράς Σύνδεσης. Το πα-
ραπάνω εδάφιο εφαρμόζεται και για τους σταθμούς του 
άρθρου 13Aτης παρούσας, με τον σχετικό ειδικό όρο να 
περιλαμβάνεται στη Σύμβαση Σύνδεσης.
3β. Σε περίπτωση αποδοχής της Προσφοράς Σύνδε-
σης, η διάρκεια ισχύος της Προσφοράς Σύνδεσης ορί-
ζεται σε:
α) δώδεκα (12) μήνες από τη χορήγηση της για σταθ-
μούς που συνδέονται στο Δίκτυο, εφόσον δεν απαιτού-νται εργασίες σε Υποσταθμούς ΥΤ/ΜΤ,
β) είκοσι τέσσερις (24) μήνες από τη χορήγηση της για 
σταθμούς που συνδέονται στο Δίκτυο, εφόσον απαιτού-
νται εργασίες κατασκευής νέου Υποσταθμού ΥΤ/ΜΤ ή 
επέκτασης Υποσταθμού ΥΤ/ΜΤ.
Ειδικά για τις περιπτώσεις κατά τις οποίες υφίσταται 
υποχρέωση διενέργειας διαγωνιστικών διαδικασιών, 
σύμφωνα με τις διατάξεις για τις δημόσιες συμβάσεις, 
προκειμένου να υλοποιηθεί το έργο, η διάρκεια ισχύος 
της Προσφοράς Σύνδεσης παρατείνεται κατά δέκα οκτώ 
(18) μήνες αντιστοίχως, με την προϋπόθεση ότι ο φορέας 
ενημερώνει τον αρμόδιο Διαχειριστή του δικτύου πριν τη λήξη της Προσφοράς Σύνδεσης.
Η ενεργοποίηση του σταθμού θα πρέπει να ολοκλη-
ρώνεται εντός του διαστήματος ισχύος της Προσφοράς Σύνδεσης.
Οι Προσφορές Σύνδεσης που έχουν ήδη χορηγηθεί και 
είναι σε ισχύ κατά την έναρξη ισχύος της παρούσας κα-
ταλαμβάνονται από τις διατάξεις της παρούσας παρ. και 
η διάρκεια ισχύος τους εκκινεί με την δημοσίευση της 
παρούσας. Ο αρμόδιος Διαχειριστής του δικτύου αναρτά 
στην ιστοσελίδα του εντός δύο (2) μηνών από την δη-
μοσίευση της παρούσης επικαιροποιημένο κατάλογο με 
τη διάρκεια ισχύος των ήδη χορηγηθεισών και εν ισχύ 
Προσφορών Σύνδεσης.».
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 53649 Τεύχος B’ 3971/30.08.2021
3. Η παρ. 4 του άρθρου 13 αντικαθίσταται ως εξής:
«4. Μετά την αποδοχή της Προσφοράς Σύνδεσης υπο-
γράφεται η Σύμβαση Σύνδεσης μεταξύ του αυτοπαραγω-
γού ή της Ε.Κοιν. και του αρμόδιου Διαχειριστή του δικτύ-
ου και καταβάλλεται η σχετική δαπάνη. Η κατασκευή των 
έργων σύνδεσης ολοκληρώνεται από τον Διαχειριστή 
του δικτύου εντός ενός (1) μήνα από την υπογραφή της 
Σύμβασης Σύνδεσης, εφόσον δεν απαιτούνται νέα έργα 
δικτύου διανομής, άλλως η κατασκευή των έργων σύν-
δεσης ολοκληρώνεται εντός τεσσάρων (4) μηνών για 
σταθμούς που συνδέονται στη χαμηλή τάση, είτε εντός 
οκτώ (8) μηνών για σταθμούς που συνδέονται στη Μέση 
Τάση εφόσον δεν απαιτούνται εργασίες σε Υποσταθμούς 
ΥΤ/ΜΤ, είτε εντός δέκα οκτώ (18) μηνών εφόσον απαι-
τούνται εργασίες κατασκευής νέου Υποσταθμού ΥΤ/ΜΤ 
ή επέκτασης Υποσταθμού ΥΤ/ΜΤ.».
Άρθρο 7
1. Μετά το άρθρο 13, προστίθεται νέο άρθρο 13Α με 
τίτλο «Απλή γνωστοποίηση για τη σύνδεση σταθμών 
ενεργειακού συμψηφισμού στο Δίκτυο», ως εξής:
«Άρθρο 13Α
Απλή γνωστοποίηση για τη σύνδεση σταθμών ενεργειακού συμψηφισμού στο Δίκτυο
1. Ειδικότερα, οι φωτοβολταϊκοί σταθμοί ισχύος έως 
50kW με εφαρμογή ενεργειακού συμψηφισμού και οι 
λοιποί σταθμοί ισχύος έως 20kW με εφαρμογή ενερ-
γειακού συμψηφισμού, που μπορεί να συνδυάζονται 
και με σύστημα αποθήκευσης, συνδέονται στο δίκτυο χωρίς να απαιτείται χορήγηση Προσφοράς Σύνδεσης, 
κατά παρέκκλιση των παρ. 3 και 4 του άρθρου 13, αλλά 
έχοντας την υποχρέωση γνωστοποίησης του ενδιαφε-
ρομένου προς τον αρμόδιο Διαχειριστή του δικτύου, 
σύμφωνα με τα οριζόμενα στις επόμενες παραγρά-
φους.
2. Για τη σύνδεση των σταθμών της παρ. 1, ο ενδια-
φερόμενος ενημερώνει τον αρμόδιο Διαχειριστή του 
δικτύου για την πρόθεση του να εγκαταστήσει τον εν 
λόγω σταθμό, υποβάλλοντας όλα τα απαιτούμενα δι-
καιολογητικά της παρ. 2 του άρθρου 13.
3. Ο αρμόδιος Διαχειριστής του δικτύου εντός δεκαπέ-
ντε (15) ημερών από την ημερομηνία κοινοποίησης του 
ενδιαφέροντος, ενημερώνει τον ενδιαφερόμενο σχετικά 
με την αποδοχή ή απόρριψη της αιτούμενης σύνδεσης. Ακολούθως:
Α. Σε περίπτωση αποδοχής, ο αρμόδιος Διαχειριστής 
του δικτύου αποστέλλει στον ενδιαφερόμενο τη Σύμ-
βαση Σύνδεσης, στην οποία αναγράφεται το κόστος σύνδεσης, τα απαιτούμενα έργα σύνδεσης, ο χρόνος 
υλοποίησης αυτών, καθώς επίσης και κάθε άλλο στοιχείο 
απαιτείται για την τεκμηρίωση της ανάγκης υλοποίησης 
των συγκεκριμένων έργων σύνδεσης και του κόστους 
αυτών. Ο ενδιαφερόμενος οφείλει εντός εξήντα (60) ημε-
ρών να υπογράψει την Σύμβαση Σύνδεσης καταβάλλο-
ντας αντίστοιχα και την σχετική δαπάνη, προκειμένου 
να τεθεί σε ισχύ η σύμβαση.
Η κατασκευή των έργων σύνδεσης ολοκληρώνεται 
από τον αρμόδιο Διαχειριστή του δικτύου:α) εντός ενός (1) μηνός από την υπογραφή της Σύμ-
βασης Σύνδεσης, εφόσον δεν απαιτούνται νέα έργα δι-
κτύου διανομής, ή
β) εντός τεσσάρων (4) μηνών για σταθμούς που συν-
δέονται στη χαμηλή τάση,
γ) εντός οκτώ (8) μηνών για σταθμούς που συνδέονται 
στη Μέση Τάση, εφόσον δεν απαιτούνται εργασίες σε 
Υποσταθμούς ΥΤ/ΜΤ, ή
δ) εντός δέκα οκτώ (18) μηνών, εφόσον απαιτούνται 
εργασίες κατασκευής νέου Υποσταθμού ΥΤ/ΜΤ ή επέ-
κτασης Υποσταθμού ΥΤ/ΜΤ.
B. Σε περίπτωση απόρριψης, ο αρμόδιος Διαχειριστής 
του δικτύου ενημερώνει τον ενδιαφερόμενο για τους 
λόγους της απόρριψης.
4. Σε περίπτωση υπογραφής Σύμβασης Σύνδεσης 
σύμφωνα με την περ. Α της παρ. 3, ο ηλεκτρικός χώρος 
δεσμεύεται από την ημερομηνία υπογραφής της Σύμβα-
σης Σύνδεσης υπέρ του παραγωγού για:
α) δώδεκα (12) μήνες για σταθμούς που συνδέονται 
στο Δίκτυο, εφόσον δεν απαιτούνται εργασίες σε Υπο-σταθμούς ΥΤ/ΜΤ, ή
β) είκοσι τέσσερις (24) μήνες για σταθμούς που συν-
δέονται στο Δίκτυο, εφόσον απαιτούνται εργασίες κα-
τασκευής νέου Υποσταθμού ΥΤ/ΜΤ ή επέκτασης Υπο-
σταθμού ΥΤ/ΜΤ.
Για τις περιπτώσεις κατά τις οποίες υφίσταται υποχρέω-
ση διενέργειας διαγωνιστικών διαδικασιών προκειμένου 
να υλοποιηθεί το έργο, δυνάμει των διατάξεων περί δη-
μοσίων συμβάσεων, η δέσμευση του ηλεκτρικού χώρου 
δύναται να παραταθεί κατά δέκα οκτώ (18) μήνες αντι-
στοίχως, με την προϋπόθεση ο Παραγωγός να ενημε-
ρώσει τον αρμόδιο Διαχειριστή του δικτύου εντός των 
ως άνω περιόδων δέσμευσης ηλεκτρικού χώρου.
Σε κάθε περίπτωση ο Παραγωγός υποχρεούται να 
πραγματοποιήσει την σύνδεση του σταθμού εντός του εκάστοτε χρονικού διαστήματος της παρούσας, άλλως 
με την πάροδο αυτής της προθεσμίας αίρεται αυτοδι-
καίως η δέσμευση του ηλεκτρικού χώρου.
5. Ειδικότερα για σταθμούς της παρ. 1 ισχύος μέχρι 
10,8kW για τριφασικές παροχές και μέχρι 5kW για μο-
νοφασικές παροχές, σε περίπτωση μη απόκρισης του 
αρμοδίου Διαχειριστή του δικτύου εντός δεκαπέντε (15) 
εργάσιμων ημερών από την κοινοποίηση του ενδιαφέ-ροντος για την σύνδεση του σταθμού, ο ενδιαφερόμε-
νος μπορεί να προχωρήσει στην σύνδεση του εν λόγω 
σταθμού στην εσωτερική ηλεκτρολογική εγκατάσταση, 
έχοντας την υποχρέωση να ενημερώσει προηγουμένως 
εγγράφως τον αρμόδιο Διαχειριστή του δικτύου για την 
πρόθεση σύνδεσης του σύμφωνα με την παρούσα πα-
ράγραφο. Κατόπιν, ο ενδιαφερόμενος ενημερώνει τον 
αρμόδιο Διαχειριστή του δικτύου για την ενεργοποίηση 
του σταθμού. Σε κάθε περίπτωση, για την πραγματοποί-
ησης της σύνδεσης απαιτείται να έχει συναφθεί η σχετική 
σύμβαση με τον οικείο προμηθευτή.
6. Οι σταθμοί του παρόντος άρθρου δεν συμπεριλαμ-
βάνονται σε σειρά προτεραιότητας για χορήγηση ορι-
στικής προσφοράς σύνδεσης σύμφωνα με τις διατάξεις 
της υπό στοιχεία ΥΠΕΝ/ΔΑΠΕΕΚ/28857/1083 απόφασης 
(Β’ 940/2020).
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 53650 Τεύχος B’ 3971/30.08.2021
7. Ο αρμόδιος Διαχειριστής του δικτύου αναρτά στην 
ιστοσελίδα του κατευθυντήριες οδηγίες σχετικά με την 
υποβολή αιτήσεων και τη διαδικασία σύνδεσης στο 
δίκτυο σταθμών του παρόντος άρθρου και κάθε άλλο 
σχετικό θέμα και επικαιροποιεί αυτές όποτε κρίνει ότι 
απαιτείται.».
Άρθρο 8
Έναρξη ισχύος και άλλες διατάξεις
1. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως.
2. Οι λοιπές διατάξεις της υπό στοιχεία ΥΠΕΝ/ΔΑΠΕΕΚ/ 
15084/382/19.02.2019 (Β’ 759) απόφαση του Υπουργού Περιβάλλοντος και Ενέργειας εξακολουθούν να ισχύουν 
ως έχουν.
3. Η απόφαση αναρτάται και είναι διαθέσιμη στο δικτυ-
ακό τόπο του Υπουργείου Περιβάλλοντος και Ενέργειας 
(https://ypen.gov.gr/).
Η απόφαση αυτή να δημοσιευθεί στην Εφημερίδα της 
Κυβερνήσεως.
  Αθήνα, 6 Αυγούστου 2021
O Υπουργός
ΚΩΝΣΤΑΝΤΙΝΟΣ ΣΚΡΕΚΑΣ   
Ι
  Αριθμ. 2122.7-3/57291/2021 (3)
 Διάθεση ενός κατασχεμένου οχήματος στο Λιμενικό  Σώμα - Ελληνική Ακτοφυλακή για κάλυψη αναγκών του. 
 Ο ΥΠΟΥΡΓΟΣ
ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 
 Έχοντας υπόψη:
1. Τις διατάξεις:α) Του άρθρου 6 του ν. 3938/2011 «Σύσταση Γ ραφείου Αντιμετώπισης Περιστατικών Αυθαιρεσίας στο Υπουργείο 
Προστασίας του Πολίτη και άλλες διατάξεις» (Α’ 61).
β) Του π.δ. 13/2018 «Οργανισμός Υπουργείου Ναυτιλίας και Νησιωτικής Πολιτικής» (Α’ 26).γ) Του άρθρου 2 του π.δ. 70/2015 «…Ανασύσταση του Υπουργείου Ναυτιλίας και Αιγαίου και μετονομασία του 
σε Υπουργείο Ναυτιλίας και Νησιωτικής Πολιτικής. Μετονομασία…» (Α’ 114).
2. Την από 04-08-2021 πρόταση του Αρχηγού του Λιμενικού Σώματος-Ελληνικής Ακτοφυλακής.3. Την από 29-07-2020 έκθεση κατάσχεσης του ΚΛ Πάτρας.4. Το υπ’ αρ. 1168/08-06-2021 έγγραφο της Εισαγγελίας Εφετών Πατρών.
5. Το γεγονός ότι από την έκδοση της παρούσας απόφασης δεν προκαλείται δαπάνη σε βάρος του κρατικού 
προϋπολογισμού.
6. Την ανάγκη κάλυψης επιχειρησιακών αναγκών του Λ.Σ. - ΕΛ.ΑΚΤ. με σκοπό την αποτελεσματική άσκηση της 
αποστολής του, αποφασίζουμε:
1. Τη διάθεση στο Λιμενικό Σώμα - Ελληνική Ακτοφυλακή τ ου χερσαίου μέσου που περιγράφεται στο Παράρτημα, 
το οποίο αποτελεί αναπόσπαστο μέρος της παρούσας.
2. Την ένταξη του χερσαίου μέσου στη δύναμη των επιχειρησιακών μέσων του Λιμενικού Σώματος-Ελληνικής 
Ακτοφυλακής και τη στελέχωση και λειτουργία του σύμφωνα με τις κείμενες διατάξεις.
ΠΑΡΑΡΤΗΜΑ
ΣΤΟΙΧΕΙΑ ΚΑΤΑΣΧΕΘΕΝΤΟΣ ΧΕΡΣΑΙΟΥ ΜΕΣΟΥ
Κατασκευαστής - μοντέλο OPEL ASTRA SW Καύσιμο Βενζίνη
Κυβισμός 1.398 cc Τόπος φύλαξης ΚΛ Πάτρας
Αριθμός πλαισίου W0LPD8EB0C8067729 Κατάσταση μέσου Καλή
Τύπος κινητήρα Αδιευκρίνιστος Λοιπός εξοπλισμόςΟ φερόμενος επί του οχήματος 
εξοπλισμός, κατά το χρόνο της κατάσχεσής του
Χρώμα Γκρι Θέσεις επιβατών Πέντε (05)
Έτος κατασκευής 2012 Διανυθέντα χλμ. Ανεξακρίβωτα
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
 Η απόφαση αυτή να δημοσιευθεί στην Εφημερίδα της Κυβερνήσεως.
 Πειραιάς, 6 Αυγούστου 2021
O Υπουργός
ΙΩΑΝΝΗΣ ΠΛΑΚΙΩΤΑΚΗΣ 
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 53651 Τεύχος B’ 3971/30.08.2021
 ΔΙΟΡΘΩΣΕΙΣ ΣΦΑΛΜΑΤΩΝ
(4)
   Στην υπ’ αρ. 20050/11-6-2021 απόφαση του Δημάρχου Καλαμαριάς που δημοσιεύθηκε στην Εφημερίδα της 
Κυβερνήσεως (Β’ 2731), στη σελίδα 36082, στίχο 8, προστίθεται ο κλάδος ΥΕ Επιστατών Καθαριότητας ως εξής:
ΚΛΑΔΟΣΑΠΟΓΕΥΜΑΤΙΝΗ 
ΥΠΕΡΩΡΙΑΚΗ
ΕΡΓ ΑΣΙΑΣ ΜΕΧΡΙ 
ΤΙΣ 22:00ΝΥΚΤΕΡΙΝΗ
ΕΡΓ ΑΣΙΑ
(22:00 - 6:00)
ΕΡΓ ΑΣΙΜΩΝ 
ΗΜΕΡΩΝ ΠΕΡΑ
ΑΠΟ ΤΗΝ
ΕΒΔΟΜΑΔΙΑΙΑ
ΥΠΟΧΡΕΩΤΙΚΗΗΜΕΡΗΣΙΑ
(6:00 - 22:00)
ΚΥΡΙΑΚΩΝ ΚΑΙ
ΕΞΑΙΡΕΣΙΜΩΝ 
ΗΜΕΡΩΝ ΠΕΡΑ
ΑΠΟ ΤΗΝ
ΕΒΔΟΜΑΔΙΑΙΑ
ΥΠΟΧΡΕΩΤΙΚΗΝΥΚΤΕΡΙΝΗ
(22:00 - 6:00)
ΚΥΡΙΑΚΩΝ ΚΑΙ
ΕΞΑΙΡΕΣΙΜΩΝ
ΗΜΕΡΩΝ ΠΕΡΑ ΑΠΟ 
ΤΗΝ
ΕΒΔΟΜΑΔΙΑΙΑ
ΥΠΟΧΡΕΩΤΙΚΗΕΡΓ ΑΣΙΑ ΠΡΟΣ
ΣΥΜΠΛΗΡΩΣΗ ΤΗΣ
ΥΠΟΧΡΕΩΤΙΚΗΣ
ΕΒΔΟΜΑΔΙΑΙΑΣ
(α) (β) γ (αα) γ (ββ)Νυκτερινή 
εργάσιμων 
ημερών (δ)Νυκτερινή 
ή ημερήσια  
Κυριακών και 
εξαιρέσιμων 
ημερών (ε)
Άτομα Ώρες Άτομα Ώρες Άτομα Ώρες Άτομα Ώρες Άτομα Ώρες Άτομα Ώρες
ΥΕ
Επιστατών
Καθαριότητας2 240 2 192 2 360 2 360 210
0216
9
  (Από το Δήμο Καλαμαριάς   )
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 53652 Τεύχος B’ 3971/30.08.2021
*02039713008210008*Ταχυδρομική Διεύθυνση:  Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ 
Πωλήσεις - Συνδρομές:  (Ισόγειο, τηλ. 210 5279178 - 180)
Πληροφορίες:  (Ισόγειο, Γ ρ. 3 και τηλεφ. κέντρο 210 5279000) 
Παραλαβή Δημ. Ύλης:  (Ισόγειο, τηλ. 210 5279167, 210 5279139) 
Ωράριο για το κοινό:  Δευτέρα ως Παρασκευή: 8:00 - 13:30Ιστότοπος:  www.et.gr  
Πληροφορίες σχετικά με την λειτουργία 
του ιστότοπου: helpdesk.et@et.gr  
Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: webmaster.et@et.gr  
Πληροφορίες για γενικό πρωτόκολλο 
και αλληλογραφία: grammateia@et.grΤο Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρ-
νησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών - εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131 και π.δ. 29/2018/Α΄58). 
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 
• Τα ΦΕΚ σε ηλεκτρονική μορφή διατίθενται δωρεάν στο www.et.gr , την επίσημη ιστο-
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί-τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον ιστότοπο www.et.gr. 
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή-
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά-νεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση: 
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση 
προηγμέ νης ψηφιακής υπογραφής και χρονοσήμανσης. 
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 
• Πληροφορίες, σχετικά με την αποστολή/κατάθεση εγγράφων προς δημοσίευση, την ημε-
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω του ιστότοπου δίδονται πληροφορίες σχετικά με την πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι-κό Τυπογραφείο για όλα τα κείμενα που πληρούν τις προϋποθέσεις δημοσίευσης. 
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο-
γραφικά έντυπα, φακέλους για κάθε χρήση, κ.ά.  
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.Πείτε μας τη γνώμη σας,